**Passio ss. XII Syrorum (BHL 1620, 1622, 6955)**

***Passio atque conuersatio Vndecim Fratrum qui de Syriae partibus***

***profecti sunt in Vrbe Roma sub tempore Iuliani, quod est septimo***

***kalendas Augustas***

qui, post residuum tempus ipse Iulianus ad arma bellica imperiali

residens sede, reuersus est sicut canis ad uomitum suum, et

persecutor factus est Christianorum.

Sanctus Anastasius applicuit in domum cuiusdam sancti Vrbani

episcopi cum duobus filiis suis: unus quidem Eutitius, alter uero

Britius dicebatur. Qui uero sanctus Vrbanus episcopus duos, Bri-

193

tium uidelicet et Carpoforum, in presbyterii gradum ordinauit.

Laurentium et Habundium in sancti diaconatus ordinauit agere

uicem: qui multo tempore occulte multa corda Paganorum in Christi

nomine in sancto baptismate conuerterunt.

Denuntiatum est Iuliano, quod de Syriae partibus quidam uir

Anastasius uenit cum duobus filiis et nepotibus et parentela sua, ut

doceret populum de doctrina hominis illius, qui in Iudea crucifixus

est. Et ordinauit sibi presbyteros et diacones, et fecerunt sibi fontes

et baptisma, et multos Christianos fecit; et subtraxit populum

in doctrina Christi sui. Quo audito, Iulianus, rabiae et spiritu iracundiae

repletus, et cum iurgio iussit, ut cum summa discussione

ante uestigia sua adducerentur.

Et apprehenderunt ministri, sicut iussum fuerat eis, sanctum

Anastasium cum duobus filiis suis, et qui cum eis uenerant; quorum

nomina nuncupantur: Eutitius, Britius, Iohannes, Theodulus,

Isaac, Habundius, Carpoforus, Laurentius, Proculus, Herculanus et

Paractalis. Et per haec taliter una erat germanitas, quae de Syriae

partibus uenerat. Et ministri adduxerunt eos ante uestigia Iuliani,

et dixit ad eos: «Quid est, miseri, insania uestra?». Cui sanctus

Anastasius respondit: «Insania nostra Christus est». Quo

audito, Iulianus iracundia repletus iussit fustibus nodosis mactari

eos, et in carcere retrudi, ut fame periclitarentur, ut possit eorum

insaniam uincere.

194

Et post multo uero tempore iussit Iulianus, ut eos de carcere

educerent, et ad Aquae Saluiae educentur; caput uero sancti Anastasii

abscinderetur in eo loco, ut ceteri metum haberent.

Et cum uidissent eius filii et nepotes tantam persecutionem Christianorum,

fuga lapsi, pertulerunt de urbe Roma. Et uenerunt in locum,

qui dicitur uia Cornelia, quem alii homines Pacem Sanctorum uocant:

et confortati sunt se inuicem et osculati sunt in osculo sancto.

Eutitius uero, relicto germano suo Britio, in partes Ticini

195

perrexit iter; qui in lacum Bulsinis multos annos heremiticam duxit

uitam. Britius uero cum aliis fratribus suis uenit in partes

Valeriae, in urbem Spolitinam.

Proculum uero reliquit in colonia, quæ Narnia dicitur, cui

superiacet castrum Carsulanum, in quo erat uir sanctissimus nomine

Volusianus; qui Proculus cum eo multos annos bonae conuersationis

agens, spiritualiter egerunt uitam. Et admonitus a sanctissimo

Volusiano, ut curae sacerdotalis ageret uicem. Qui cum ab

eo ordinatus in locum presbyteri fuisset, tantam in eo effudit Dominus

gratiam, quod, cum sancti canonis uerba compleret, Missam

in celo die Sanctae Resurrectionis, antequam sol surgeret super terram,

audiebat: et ipse sic Domino hostias immolabat, et reficiebat.

Quod denuntiatum est Eugenio Sedis sanctae Apostolicae,

quod taliter ageret. Quo audito, iussit cubiculariis suis, ut cum

loris districtus et acrioribus uerbis ad se cum summa festinatione

196

eum deducerent. Missi ferocissimi cubicularii eius uenerunt in castrum

Carsulanum occulte, et inuenerunt eum, sicut denuntiatum fuerat,

facientem. Cum iurgio autem et typo superbiae apprehenderunt

eum, et noluerunt accipere sanctae eucharistiae communionem ab eo.

Et uenerunt in uia Ortensi, et igniferae aquae ualidissima siti de celesti

corusco fatigari ceperunt, et mortis culmine minabantur propter

typum superbiae, quia noluerunt corpus et sanguinem Domini accipere.

Respiciente igitur beato Proculo ante uestigia sua, uidit ceruam

cum hinnulis suis carpentem iter, cui in uerbo Domini dixit: «Nec

passus uestigium te moueas, ut des potum sitientibus istis». Et

paulum perstetit in uerbo Domini; et apprehendit uenerandus uir

scyfum, et mulsit eam, et dedit potum sitientibus et refecerunt se.

In nocte eadem angelus Domini flagellauit Eugenium. Et perterritus

misit uelocissimos cursores, ut ubicumque obuiarent hominem

Dei, cum magno honore in castro Carsulano reducerent eum:

quia ab angelo Domini commonitus audisset, omnia uera esse, quae

Dei famulus Proculus peregisset.

197

Britius uero cum Habundio et Carpoforo et aliis fratribus uenit

in urbem Spolitinam, et deuouerunt se ibi finire uitam. Quo

cum Turgius et Leontius et Martianus erant constituti proconsules,

seuientes et persecutores Christianorum, et retinentes ydoli insaniam.

Occulte igitur Dei famulus Britius et Habundius diacones

et Carpoforus presbyter uerbum Domini populo predicabant, ut recederent

a simulacris et cultura ydolorum; qui habebant deos aureos

et argenteos, alii ereos in capsidilia sua. Et crescebat uerbum Domini

in eis, et mittentes aquam in peluem, et baptizabant eos in

nomine Patris et Filii et Spiritus Sancti. Et multae animae Paganorum

conuertebantur in Christi amore, et ydola eorum igni tradebantur,

et destruxerunt templa ydolorum et principia eorum.

Unde diuulgatum est Turgio et Leontio et Martiano, quod de

Syriae partibus uenissent homines, et subtraxissent populum in

doctrina hominis illius, qui in Iudea in ligno crucifixus est a prin-

198

cipibus suis in tempore illo. «Et fecerunt» inquit «sibi fontes

et sacrarium in nomine ipsius, et deos nostros igni tradiderunt!».

Quo audito, Turgius et Leontius ira magna repleti et cum furore

nimio, miserunt ministros suos, ut ubi homines Dei inuenirent,

uinculatos adducerent ante eos.

Et exierunt ministri, et uenerunt in domum cuiusdam Sincletae,

Christianissimae feminae, et inuenerunt in ea Habundium diaconem

et Carpoforum presbyterum: et apprehenderunt eos et uinctos

duxerunt ante Turgium et Leontium. Qui dixerunt: «Vos estis,

qui destruxistis templa deorum nostrorum, et igni eos tradidistis,

et replestis doctrina uestra populum <de> homine mortuo, qui in

ligno crucifixus est?». Cui Carpoforus presbyter respondit:

«Mortui sunt dii uestri, et qui nec se nec uos saluos facere possunt,

nec semetipsos ab igne liberare possunt. Qui sunt lapides et

ligna et eramentum et fictiles, qui finctos habent oculos et non uidebunt;

aures habent, et non audient; pedes habent, et non ambulabunt;

non clamabunt in gutture suo: neque enim est in eis spiritus.

Ego autem numquam audiui plures deos, nisi Patrem et Filium

et Spiritum Sanctum; qui tres pueros de camino ignis liberauit, ipse

est Deus uiuorum et mortuorum, qui reddet unicuique secun-

199

dum opera sua». Cum audissent Turgius et Leontius eum talia

loquentem, iracundia repletus et cum furore iussit ministris suis, ut

fustibus nodosis omnia membra eorum dirumperent, et a tali eloquio

cessarent. Et in carcere recludi precepit, et signantes anulo

suo imposuit, ut a nullo homine nec potum nec cibum ei daretur,

ut fame punirentur.

Britius autem presbyter absconsus erat ab eis, eo quod audisset,

quod Turgius et Leontius taliter flagella fratribus imposuissent.

Et egressus est in suburbana ciuitatis in locum, qui dicitur Apianum,

ubi per tres noctes et dies cum lacrimis deprecabatur Dominum,

ut ei ostenderet, qualiter agere debuisset. Cui angelus Domini

uoce magna dixit: «Briti, famule Domini, exaudita est oratio

tua: ueni, et ostendam tibi locum salutis, ubi tibi salus prestabitur».

Et surrexit Britius ab oratione, et cepit cum angelo per itinera

uiae pergere. Et omnia ei narrauit, qualiter ei contigisset et

fratribus eius.

Cum haec cum angelo loqueretur, obuiauit ei in uico cecus a

natiuitate sua, nomine Pissentius, qui numquam uiderat a natiuita-

200

te sua. Cum autem audisset talia loquentes, dixit ad eos: «Forsitan

uos discipuli illius estis, qui in Iudea cecos illuminauit, leprosos

mundauit, et mortuos suscitauit, et pedibus super mare ambulauit,

quod de eo talia audiuimus?». Cui famulus Dei Britius dixit:

« Ipsius serui sumus, quem tu nominasti». Cui Pissentius

cecus dixit: «Et si ipsius serui estis, scitis de arte et medicina ipsius,

ut aperiantur oculi mei, et credam in Deum Dei filium».

Sanctus Britius dixit: «Si abrenuntias Satanam et omnem culturam

ydolorum». Pissentius cecus dixit: «Abrenuntio!». Sanctus

Britius dixit: «Qui Barthimeum cecum illuminauit, filium Timei,

et Tobiam per angelum illuminauit, et Iob a uulneribus sanauit,

ipse introducat lumen in oculos tuos, qui uenturus est in Spiritu

Sancto iudicare uiuos et mortuos et seculum per ignem, qui uiuit

et regnat per omnia secula seculorum». Et responderunt angelus

Domini et Pissentius: «Amen». In eadem hora aperti sunt oculi

eius, et tamquam squamae et albugo oui ceciderunt ab oculis eius;

et credidit Deo cum tota domo sua. Et consecrauit ibi fontem, et

baptizauit eum et omnes de domo eius. Angelus

autem Domini perduxit Dei famulum Britium in loco salutis, in

superiorem uiam, in uertice collis. Et dixit angelus Domini: «In

201

omni loco dominationis eius benedic, anima mea, Domino». Et

dixit angelus Domini ad sanctum Britium: «Hic erit tibi habitatio

tua usque in die, quo uenerit Dominus iudicare seculum per

ignem». Et benedixit eum, et ablatus est ab oculis eius.

Sanctus uero Britius prostrauit se in orationem, et cognouit,

quod angelus Domini esset, et benedixit Dominum, et confortatus

est. Et cepit predicare uerbum Domini omnibus regionibus sub

montana Martulanae, et crediderunt in dominum Iesum Christum,

et baptizauit eos in nomine Patris et Filii et Spiritus Sancti: et

creuit multitudo Christianorum. In eo loco, ubi angelus Domini

benedixit eum, sanctus Britius suis manibus modicum oratorium

construxit, et nomen loco imposuit Salustianum, eo quod salutem

animae ibi accepisset. In eo loco montuosis subiacet Geniolati.

Qui angelus Domini de eo loco post tergum reuersus, perrexit

ad carcerem, ubi Carpoforus presbyter et Habundius diaconus

202

erant, quos Turgius et Leontius, magistri militum, incluserant.

Quos, aperto carcere, psallentes eos inuenit atque dicentes: «Pereant

dii demoniorum, et letetur cor querentium Dominum». Et

dixit angelus Domini: «Pax uobis, nolite timere: sed egredimini et

predicate uerbum Domini in ciuitatem istam». Qui eadem hora

egressi sunt de carcere in suburbana ciuitate, in cripta; et imposuerunt

signum sanctae Crucis in frontibus fidelium, et fecerunt sibi

clericos et ministros.

Peruenit decretum ad Diocletianum et Maximianum Augustos a

Turgio et Leontio, magistris militum, et Martiano proconsule:

Orta est seditio pontificum et magistratus templorum propter Galileos,

qui colunt signaculum crucis Christi.

Dicentes ad Augustos:

Piissimi imperatores, semper Augusti, succurrite uestrae pietati, quia

in re publica uestra omnium templorum pontifices contempnuntur propter

sectam uanissimam Christianorum, qui de Syriae partibus uenerunt, eo

quod in diuersis urbibus omnesque plebes et ciuitates Christiana repletae

sunt doctrina. Sed iubeat uestra clementia propitiare uobis pectora omnipotentiae,

ut ad uestrum iussum omnis terra incendant thura, seu libamina

203

offerant diis omnipotentibus, ut uos propitiare de omni potentia non

dedignentur.

Eodem tempore decretum posuerunt Diocletianus et Maximianus

Augusti, ut ubicumque Christianiculae animae inuentae

fuerint, sine auditione puniantur, tam in urbibus quam in regionibus

quamque in ciuitatibus propinquis, seu in ciuitate Romana,

Vrbe condita, seu in subiugato eorum imperio. Factum est autem,

ut uicesimo tertio die mensis Iulii propositum fuisset hoc

edictum. Tunc in ciuitatem Spolitinam Martianus quidem consul

in eadem regione repperit aliquos Christianorum suggessisse sibi,

eo quod in cripta, in prefata ciuitate Spolitina, fuissent Christiani

occultati. Tunc milites nocte inuenerunt Christianos Carpoforum

presbyterum et Habundium diaconem, et qui cum eis erant; et uinctos

eos duxerunt ante Turgium et Leontium et Martianum consulem.

Qui dum apprehensi fuissent, interrogantur a Martiano consule,

dicens eis: «Serui contempnentes offerre diis omnipotentibus

hostias pacificas, sacrificate ergo, ut clementissimi principes iusse-

204

runt, ut intretis in amicitias Cesaris». Responderunt Carpoforus presbyter

et Habundius diaconus et alii, qui cum eis erant, tamquam ex

uno ore dicentes: «Sacrificent diis uestris, qui cum eis in perditionem

ituri sunt! Nam nos sacrificium offerimus Deo omnipotenti et domino

Iesu Christo, filio eius, et Spiritui Sancto, in odorem suauitatis».

Tunc iratus Martianus iussit ab eis separari Carpoforum presbyterum

et Habundium diaconum, et retrudi in carcerem. Illos

uero, qui cum eis erant, iussit eici foras muros ciuitatis Spolitinae,

et capita eorum truncari precepit, et inhumata corpora derelinquens,

sub die uicesimo quinto mense Iulio. <Ad> quorum corpora

sepelienda nocte uenit Sincleta, Deo ornata, et condidit in predio

suo in cemeterio Pontiano, non longe ab urbe Spolitina, in lateribus

montis, in spelunca, in eadem cripta conclusit.

Martianus quoque iussit tribunal parari in foro ante templum

Iouis, et ibi omnes nobiles ciuitatis et omnium potestatum, et iussit

tormenta parari, quae corpora humana dissiparent. Tunc iussitque

questionariis suis, ut adducerentur catenati Carpoforus presbyter

et Habundius diaconus. Et omnes ueniebant et audiebant

205

in foro sanctos psallentes et dicentes: «Via iustorum recta facta est

et iter sanctorum preparatum est ante faciem tuam. 90 Deus, mitte

angelum tuum sanctum, qui eripiat nos de ore draconis et de istis

tyrannis per Christum, dominum nostrum!».

Qui ad lucem exeant et uideant populum, tradiderunt eos ante

tribunal iudicis. Et Martianus loquens eis: «Domini nostri imperatores

preceptum posuerunt, ut omnes libamina et uictimas offerant diis

omnipotentibus: et ecce, estis ante templum Iouis Magni: prospicite et

uidete, qualis illius magnitudo sit!». Tunc responderunt sancti dicentes:

«Sacrificant eis, qui animarum suarum desperatores sunt. Nam

nos, qui in Christo domino speramus, numquam sacrificamus demoniis».

Eadem hora iratus Martianus iussit, ut cum lapidibus os eorum

tunderetur et leuari in eculeo. Qui dum leuati sunt in eculeo, nichil

aliud clamabant nisi: «Sancte Christe, adiuua nos, seruos tuos!». Respiciens

autem Habundius diaconus ad Martianum dixit ei: «Exi, miser,

quia nobis peruenit noster dominus Iesus Christus et non permittet,

ut preualeas aduersus nos!». Tunc iratus Martianus iussit eum fustibus

mactari, dicens: «Iniuriam iudicum noli temerario ore garrire!».

Tunc depositi sunt de eculeo, et iussit eos retrudi in carcere.

Tunc iussit Leontio, magistro militum, ut duceret eos iuxta

ciuitatem Fulgineam, et ibi eos capite truncari. Tunc Leontius

206

suscepit eos et precepit militibus suis, ut preirent cum eis ad Fulgineam

ciuitatem; et ibi foris muros ciuitatis, non longe ab urbe,

decapitati sunt sub die quarto Iduum Decembris; et relinquentes

corpora abierunt per iter.

Dum reuerteretur Leontius, magister militum, ut gesta indicaret

Martiano consuli, quomodo sancti sunt gladio perempti,

preuenientes Martianum, in medio itinere dum uenisset, sed

obuiauit ei ursus ferocissimus ante equum eius. Mox, ut uidit

uiam, prae timore eius non potuit diuertere neque ad dextram nec

ad sinistram: sed in hunc irruit ursus, et nunc unguibus et brachiis

lacerauit eum; qui, dum ascendisset in equo prae timore eius, cecidit

cum eo, et oppressit eum sub se, et mortuus est.

Erat autem in ciuitate Fulginea Eustochia, matrona Christianissima,

et dixit ei angelus Domini nocte in somniis: «Surge et

uade in suburbana ciuitate miliario uno, in loco, qui dicitur Thanaritanum,

sub monte Rotundo, in subsidio munitae uiae, et collige

corpora sanctorum, et conde aromatibus et dignae sepulturae trade,

207

eis honoratisque, pone in sarcofago nouo». Eadem hora surrexit

a somno et perrexit ad locum, quem ei angelus Domini demonstrauerat,

et inuenit corpora sanctorum inhumata; et collegit eos et

posuit in spelunca sua, ubi alii sancti sunt conditi, ubi fuerunt in

oratione nunc et semper et in secula seculorum. Amen.

Et uenerunt ministri ad Martianum, et dixerunt ei: «Est de

Christianis illis alius seductor absconsus in ciuitate Martulana, qui

docuit omnes sub montanea doctrinam Christi sui». Quo audito,

Martianus furore nimio repletus iussit ministris suis, ut uinctum

catenis et penis magnis adducerent ante uestigia sua. Exierunt

milites et uenerunt in sexto miliario a ciuitate Spolitina, in territorio

Salustiano, in superiori uia, in uertice collis, ubi sanctus Britius in

oratorium suum laudes Deo reddebat. Et apprehenderunt eum et

fecerunt sicut eis iussum fuerat: uinctum catenis et penis magnis

adduxerunt ante uestigia Martiani. Et dixit ad sanctum Britium:

«Tu es de fatuis illis doctoribus populorum?», Cui sanctus

Britius respondit: «Fatui sunt omnes, qui credunt in ydolis, manu

hominum factis, surdis et lapidibus». Cui Martianus dixit:

«Ubi collegantes tui, qui talia uerba locuti sunt?». Cui sanctus

Britius respondit: «Illi modo sunt in requiem eternam, qui cum

domino meo Iesu Christo regnabunt in eternum, ubi non est finis

bonorum. Et tu uade in damnationem penae eternae cum patre

208

tuo diabolo, ubi non est finis malorum, et supplicium ignis!».

Cum haec audiuisset Martianus, furore nimio repletus iussit ministris

suis, ut cum lapide uiolenter disrumperetur os eius, et in

eculeo suspenderetur, et uirgis fortiter omnis caro eius dissiparetur,

ut a tali eloquio cessaret. Et fecerunt ministri sicut eis iussum

fuerat: sanguis uero eius decurrebat tamquam aqua de fonte mundissima.

Preco autem clamabat: «Haec sunt gaudia uobis de

Christo uestro!». Martianus uero iussit eum de eculeo deponi,

et in carcerem recludi.

Et alia die adducere eum fecit ante tribunal, ut nimia tormenta

in eum imponerent. In eadem nocte factus est terrae motus

magnus in eadem urbe, et concussit a fundamento palatium,

ubi Martianus erat, et oppressit centum uiginti animas Paganorum,

et Martianum. Et non comparuerunt corpora Paganorum in confractione

palatii usque in hodiernum diem.

In eadem uero hora uenit angelus Domini cum beato Petro

apostolo ad carcerem, ubi sanctum Britium orantem inuenerunt.

Quae ultro aperta est ianua carceris, et statim surrexit ab oratione

sanctus Britius et uidit angelum Domini et beatum Petrum

apostolum in claustra carceris stantem et dicentem sibi: «Pax tibi

et uictoria de celo ministretur!». Et prosternens se sanctus Britius

ad pedes eius, et osculauit plantas ipsius, et dixit: «Ecce Dominus

meus, cuius uestigia de Orienti itenere sum secutus!». Et

209

erexit eum beatus Petrus apostolus in pedibus suis et dixit ei:

«Esto fortis in doctrina Domini, et doce populum, qui credituri

sunt Domino». Et consecrauit eum in ordine pontificis, ut per

singulas ciuitates episcopos ordinaret.

Et apprehendit eum angelus Domini, et reduxit eum in locum

suum, ubi antea eum perduxerat. Et dixit ei: «Datus sum

tibi custos usque in diem exitus tui, quia per te multi credituri

sunt in Domino; quia hodie ad quadraginta et quinque annos

egressurus es de corpore, et ego ueniam et recipiam te in tabernacula

eterna». Et ablatus est ab oculis eius. Sanctus uero Britius,

repletus est Spiritu Sancto, et descendit cum populo Christianorum

in loco, qui dicitur Marianum, et edificauit ibi oratorium in

nomine Dei Genetricis Mariae. Et consecrauit in eo fontes, et

baptizauit in eo multitudinem populi Paganorum. Et docuit eos,

ut custodirent diem festum Domini et prima feria, et tertia et sexta

feria ieuiunum Domini peragerent, et tertii et septimi mensis; et

posuit, ut custodirent septimum diem mortuis suis, et pro eis hostias

Domino immolarent, iubileum Pascha Domini celebrarent.

Et sub montanea et planitie ciuitatis episcopos ordinauit.

Metropolae ciuitatis Spolitinae Iohannem episcopum consecrauit;

210

qui ipse Iohannes omnia templa ydolorum exterminauit et suburbana

ciuitatis Spolitinae in subsidio montis ecclesiam Beati Petri

Apostoli mirae magnitudinis edificauit. Sanctus Britius Baniae

ciuitatis Vincentium episcopum ordinauit. Et Victonae ciuitatis

Scripiodotum episcopum consecrauit, quod ei beatus Petrus apostolus

docuerat. Perusinae ciuitatis nepotem suum Herculanum

episcopum ordinauit; qui de episcopatu meruit tenere triumphum,

et martyrii coronae meruit tenere palmam.

Quidem perfidus Totila rex septem annis obsedit eamdem

ciuitatem, et fame captiuauit eam, <et> quid de Herculano episcopo

esset facturus, cogitabat. Tunc iussit ei corrigiam a capite

usque ad calcaneum decoriari, et postea caput eius super muros

ciuitatis abscidere, corpus eius foras proicere, ne tumulo traderetur.

211

Sed occulte Christiani eius corpus tumulo tradiderunt. Qui

post annum integrum Christiani eius tumulum aperuerunt; et quidam

orbatae mulieris filius mortuus fuerat, et eum in eius tumulo

posuerunt. Quid esset factum, conspicerunt, et uiderunt corpus

episcopi ac si nulla macula ferri abscissionis in eius corpore fuisset,

et euulsae corrigiae nullum uestigium uideretur, qui humatum

puerum reliquerunt. Die uero altera eius parentes lugentes ad

sepulcrum uenerunt, sicut mos est hominibus lugere mortuos suos.

Qui aspicientes in tumulum eius, sanum et incolumem extra sepulcrum

puerum inuenerunt. Nec, putrescentibus membris, corpusculum

pueri membra episcopi coinquinaretur: pro mortuo, extra

tumulum uiuum proiecit: ipsius imitatus est uirtutem, cuius patibulum

in Caluariae loco super feretrum positum mortuum suscitauit.

In septimo Idus Nouembris requiescit in Domino in secula

seculorum. Amen.

Sanctus uero Britius in modicum oratorium suum suis manibus

tumulum ad sepeliendum edificauit; tanta in eo erat gratia Spiritus

Sancti, ut demonium expelleret de obsesso corpore et leprosos

212

sanos reddebat. Dum quadam autem die Sanctae Resurrectionis

in oratorium suum Domino redderet laudes, uenit ad eum ille angelus,

qui ei custos datus fuit, et dixit ei: «Veni, athleta Christi,

requiesce a labore certaminis et martyrii, qui pro Domino multa

certamina baiulare meruisti; accipe coronam, quam tibi Dominus

misit». Sanctus Britius, cum uidisset angelum Domini, dixit:

«Benedictus Dominus, qui me non separauit a congregatione iustorum,

et in me ostendit misericordiam suam!». Et dum haec

loqueretur cum angelo Domini, quasi tumultus exercitus angelorum

deorsum in pauimentum oratorii descenderunt. Et beatus

Petrus apostolus cum aliis apostolis, et ceperunt psallere uerba

huius antiphonae dicentes: «“Beati, qui persecutionem patiuntur

propter iustitiam, quoniam ipsorum est regnum celorum”».

Subiungentes: «“Qui perdiderit animam suam propter me,

inueniet eam in eternum”». Sanctus uero Britius de seipso antiphonam

imposuit dicens: «“Aperite mihi portas iustitiae, et ingressus

in eas confitebor Domino”». Et inter uerba canentis

huius antiphonae sancta illa anima a carne soluta est: quae, multis

uidentibus fratribus, qui ad eius obitum uenerant, in specie columbae

apparuit. Viderunt uiam stratam palliis, gemmis et margaritis

splendidis, celesti tramite cum psallentium angelorum choris

213

eius anima celum penetrauit. Ad cuius tumulum egri ueniunt et

saluantur, demoniaci ueniunt et expelluntur demonia, elephantiosi

ueniunt et curantur. In nono autem die mensis Iulii requieuit in

pace, ubi prestantur beneficia eius usque in hodiernum diem, prestante,

qui uiuit et regnat in secula seculorum. Amen.

214